
6                                                   DR.31.3.2015                         

 

 

kemahiran yang akhirnya dapat memberikan pendapatan tambahan kepada mereka dan 
keluarga mereka.  Terima kasih Yang Berhormat.   

 

■1030 

4. Tuan Liew Chin Tong [Kluang] minta Perdana Menteri menyatakan: 

  

(a) statistik serangan lanun di perairan Malaysia dari tahun 2006 
hingga 2014 termasuk bilangan kes dilaporkan, lokasi perairan 
negeri, bilangan kes yang didakwa, anggaran kerugian harta 
benda, dan kecederaan ataupun kehilangan nyawa (jika ada); 
dan  

(b) apakah pertimbangan Kerajaan dalam mengambil keputusan 
tidak menandatangani perjanjian Regional Cooperation 
Agreement on Combating Piracy and Armed Robbery against 
Ships in Asia (ReCAAP).  

  

 Menteri di Jabatan Perdana Menteri [Dato' Seri Shahidan bin Kassim]: Tuan 
Yang di-Pertua, katak melompat, soalan nombor empat. [Dewan riuh] 

 Jumlah rompakan yang berlaku pada tahun 2006 sehingga tahun 2014 di perairan 
Malaysia adalah berjumlah 53 kes. Rompakan yang berlaku adalah di Selat Melaka, Selat 
Singapura dan Sarawak.  

Sejak APMM beroperasi dari tahun 2006, tumpuan diberikan bagi membanteras 
rompakan kapal dagang. Hasilnya, rompakan di Selat Melaka menurun kepada sifar, pada 
masa kini dan pada 10 tahun kebelakangan, jumlah rompakan di Selat Melaka adalah 
sebanyak 38 kes. Kes rompakan kapal dagang di Selat Singapura juga adalah terkawal. 
Daripada 24 kes di Selat Singapura, 16 kes cubaan rompakan telah berjaya dipatahkan 
manakala lapan kes ialah melibatkan kecurian barang alat ganti kapal. Hanya satu 
rompakan dilaporkan di Sarawak.   

Buat masa ini, kerajaan belum bercadang untuk menandatangani perjanjian 
Regional Cooperation Agreement on Combating Piracy and Armed Robbery against Ships 
in Asia (ReCAAP). Walaupun kerajaan belum menandatangani perjanjian tersebut, 
Malaysia masih bekerjasama dengan Information Sharing Centre Singapore yang 
ditubuhkan di bawah ReCAAP. Meskipun ReCAAP adalah sebuah organisasi kerajaan yang 
ditaja oleh Kerajaan Jepun beribu pejabat di Singapura, ia tidak tertakluk kepada 
International Maritime Organization (IMO) yang merupakan sebuah organisasi 
antarabangsa yang mana Malaysia menjadi ahli. Kerajaan Malaysia mendapatkan 
maklumat mengenai kejadian rompakan di perairan Malaysia melalui International Maritime 
Bureau (IMB) yang beribu pejabat di Kuala Lumpur yang mana fungsinya adalah sama 
dengan ReCAAP.   

Di samping itu juga, APMM kini memiliki sistem satelit yang dikenali sebagai 
Cospas-Sarsat yang berfungsi sebagai pusat untuk menerima segala isyarat kecemasan 
yang dipancarkan oleh kapal-kapal di laut termasuk isyarat kecemasan sekiranya berlaku 
kejadian rompakan serta-merta. Terima kasih. 

 Tuan Liew Chin Tong [Kluang]: Terima kasih Tuan Yang di-Pertua, terima kasih 
Yang Berhormat Menteri.  

Soalan saya ialah, kalau Kerajaan Malaysia jadi ahli ReCAAP ini, nampaknya tidak 
ada apa-apa masalah dan saya minta Yang Berhormat Menteri berikan jawapan kenapa 
kita tidak memilih menjadi ahli?  

Juga, soalan tentang APMM. APMM ditubuhkan hampir 10 tahun dan ada 
perbincangan tentang bagaimana APMM boleh bergabung dengan polis marin dan pelbagai 
agensi lain, tetapi nampaknya tidak ada apa-apa progress. Saya minta juga soalan tentang 
peletakan APMM. Bolehkah APMM diletakkan di bawah Kementerian Dalam Negeri atau 
Kementerian Pertahanan dan bukan di bawah JPM? Terima kasih. 



kemahiran yang akhirnya dapat memberikan pendapatan tambahan kepada mereka dan keluarga mereka. Terima kasih Yang Berhormat. #1030 4. Tuan Liew Chin Tong [Kluang] minta Perdana Menteri menyatakan: (a) statistik serangan lanun di perairan Malaysia dari tahun 2006 hingga 2014 termasuk bilangan kes dilaporkan, lokasi perairan negeri, bilangan kes yang didakwa, anggaran kerugian harta benda, dan kecederaan ataupun kehilangan nyawa (jika ada); dan (b) apakah pertimbangan Kerajaan dalam mengambil keputusan tidak menandatangani perjanjian Regional Cooperation Agreement on Combating Piracy and Armed Robbery against Ships in Asia (ReCAAP). Menteri di Jabatan Perdana Menteri [Dato' Seri Shahidan bin Kassim]: Tuan Yang di-Pertua, katak melompat, soalan nombor empat. [Dewan riuh] Jumlah rompakan yang berlaku pada tahun 2006 sehingga tahun 2014 di perairan Malaysia adalah berjumlah 53 kes. Rompakan yang berlaku adalah di Selat Melaka, Selat Singapura dan Sarawak. Sejak APMM beroperasi dari tahun 2006, tumpuan diberikan bagi membanteras rompakan kapal dagang. Hasilnya, rompakan di Selat Melaka menurun kepada sifar, pada masa kini dan pada 10 tahun kebelakangan, jumlah rompakan di Selat Melaka adalah sebanyak 38 kes. Kes rompakan kapal dagang di Selat Singapura juga adalah terkawal. Daripada 24 kes di Selat Singapura, 16 kes cubaan rompakan telah berjaya dipatahkan manakala lapan kes ialah melibatkan kecurian barang alat ganti kapal. Hanya satu rompakan dilaporkan di Sarawak. Buat masa ini, kerajaan belum bercadang untuk menandatangani perjanjian Regional Cooperation Agreement on Combating Piracy and Armed Robbery against Ships in Asia (ReCAAP). Walaupun kerajaan belum menandatangani perjanjian tersebut, Malaysia masih bekerjasama dengan Information Sharing Centre Singapore yang ditubuhkan di bawah ReCAAP. Meskipun ReCAAP adalah sebuah organisasi kerajaan yang ditaja oleh Kerajaan Jepun beribu pejabat di Singapura, ia tidak tertakluk kepada International Maritime Organization (IMO) yang merupakan sebuah organisasi antarabangsa yang mana Malaysia menjadi ahli. Kerajaan Malaysia mendapatkan maklumat mengenai kejadian rompakan di perairan Malaysia melalui International Maritime Bureau (IMB) yang beribu pejabat di Kuala Lumpur yang mana fungsinya adalah sama dengan ReCAAP. Di samping itu juga, APMM kini memiliki sistem satelit yang dikenali sebagai Cospas-Sarsat yang berfungsi sebagai pusat untuk menerima segala isyarat kecemasan yang dipancarkan oleh kapal-kapal di laut termasuk isyarat kecemasan sekiranya berlaku kejadian rompakan serta-merta. Terima kasih. Tuan Liew Chin Tong [Kluang]: Terima kasih Tuan Yang di-Pertua, terima kasih Yang Berhormat Menteri. Soalan saya ialah, kalau Kerajaan Malaysia jadi ahli ReCAAP ini, nampaknya tidak ada apa-apa masalah dan saya minta Yang Berhormat Menteri berikan jawapan kenapa kita tidak memilih menjadi ahli? Juga, soalan tentang APMM. APMM ditubuhkan hampir 10 tahun dan ada perbincangan tentang bagaimana APMM boleh bergabung dengan polis marin dan pelbagai agensi lain, tetapi nampaknya tidak ada apa-apa progress. Saya minta juga soalan tentang peletakan APMM. Bolehkah APMM diletakkan di bawah Kementerian Dalam Negeri atau Kementerian Pertahanan dan bukan di bawah JPM? Terima kasih.